Η **Ημέρα του Λαμπερού Αστεριού** (κορεατικά: 광명성절, *Kwangmyŏngsŏng-jŏl*) είναι μία δημόσια γιορτή και αργία στη Λαϊκή Δημοκρατία της Βόρειας Κορέας τη 16η Φεβρουαρίου, επέτειο γέννησης του δεύτερου Ανώτατου Ηγέτη της χώρας, Κιμ Τζονγκ-ιλ (πατέρας του τωρινού Ανώτατου Ηγέτη, Κιμ Γιονγκ-ουν). Οι γιορτές ολοκληρώνονται την επομένη, στις 17 Φεβρουαρίου. Και μαζί με την Ημέρα του Ήλιου (15 Απριλίου), επέτειο του πρώτου Ανώτατου Ηγέτη της χώρας Κιμ Ιλ-σουνγκ, είναι δύο από τις πιο σημαντικές εθνικές εορτές της Βόρειας Κορέας.

Ιστορικό
--------

Ο Κιμ Τζονγκ-ιλ γεννήθηκε το 1941 στη Σοβιετική Ένωση, αν και η βορειοκορεατική προπαγάνδα αναφέρει τον τόπο γέννησης του στην περιοχή του Όρους Πέκτου, στις 16 Φεβρουαρίου 1942, αντί το 1941. Το μέρος αποτελεί μυθολογικά τον τόπο προέλευσης των Κορεατών γενικά, για τους Κορεάτες. Μάλιστα, εκεί θεωρητικά είχε στρατόπεδο και ο Κιμ Ιλ-σουνγκ, κατά τη διάρκεια του αντιστασιακού αγώνα. Στην πραγματικότητα οι αντιστασιακοί είχαν στρατοπεδεύσει στη Μαντζουρία.

Επίσημη εθνική εορτή (όχι με αυτό την ονομασία) έγινε το 1982, όταν ξεκίνησε να συμμετάσχει στην κεντρική επιτροπή του Εργατικού Κόμματος Κορέας. Γενικώς, κατά τη διάρκεια των γενεθλίων του δεν έκανε κάποιες δημόσιες εμφανίσεις. Το 2012, ήτοι έναν χρόνο μετά τον θάνατό του, η εορτή έλαβε το σημερινό της όνομα.

Δραστηριότητες
--------------

Η γιορτή αυτή λαμβάνει χώρα κυρίως στην πρωτεύουσα της χώρας Πιονγιάνγκ. Οι δραστηριότητες της ημέρας αυτής ποικίλουν, μεταξύ άλλων, γίνονται μαζικές αθλοπαιδιές, μουσικές παραστάσεις, πυροτεχνήματα, στρατιωτικές επιδείξεις, καθώς και μαζικές γιορτές που συμπεριλαμβάνουν χορευτικά. Την ημέρα αυτή οι πολίτες της χώρας λαμβάνουν μεγαλύτερη διανομή τροφής και περισσότερη ώρα ηλεκτρικής παροχής. Εκατομμύρια πολίτες παρευρίσκονται στην πρωτεύουσα εκείνη την ημέρα, χωρίς όμως η υπόλοιπη χώρα να έχει τον ίδιο εορταστικό χρωματισμό της πρωτεύουσας. Μάλιστα, οι προετοιμασίες της αρχίζουν περίπου 2 μήνες πριν. Και σε όλη αυτή την περίοδο διάφορες δραστηριότητες γίνονται στη χώρα. Επίσης, τη μέρα εκείνη είναι μία από τις λίγες περιπτώσεις που νέοι εισέρχονται στην Ένωση Παιδιών της Κορέας.

Με το ντοκιμαντέρ *Under the Sun* (2015), του Βιτάλι Μάνσκι, η εορτή έγινε περισσότερο προσιτή (οπτικά) και γνωστή διεθνώς.

Παραπομπές
----------

1. ↑  Barbra Kim (21 Φεβρουαρίου 2012). «What Really Glimmers Behind the 'Day of the Shining Star'». *cogitASIA*. CSIS Asia Program. Αρχειοθετήθηκε από το πρωτότυπο στις 16 Ιανουαρίου 2017. Ανακτήθηκε στις 14 Ιανουαρίου 2017.
2. 1 2  «Profile: Kim Jong-il». BBC News. 16 Ιανουαρίου 2009. Αρχειοθετήθηκε από το πρωτότυπο στις 18 Φεβρουαρίου 2017. Ανακτήθηκε στις 14 Ιανουαρίου 2017.
3. 1 2  Lim 2015, σελ. 26.
4. ↑  «Celebrating the Day of the Shining Star». *Daily NK*. 10 Μαρτίου 2014. Αρχειοθετήθηκε από το πρωτότυπο στις 16 Ιανουαρίου 2017. Ανακτήθηκε στις 14 Ιανουαρίου 2017.
5. ↑  «Birthday of Kim Jong-Il». *Holidays, Festivals, and Celebrations of the World Dictionary* (Fourth έκδοση). Omnigraphics. 2010. Ανακτήθηκε στις 13 Ιανουαρίου 2017 – μέσω TheFreeDictionary.com.
6. ↑  Baker, Donald L. (2008). *Korean Spirituality*. University of Hawaii Press. σελ. 149. ISBN 978-0-8248-3233-9. Αρχειοθετήθηκε από το πρωτότυπο στις 15 Φεβρουαρίου 2018.
7. ↑  Richardson, Christopher (13 Ιουνίου 2013). «"Be Prepared!" Reflections on the North Korean Children's Union». *Sino-NK*. Αρχειοθετήθηκε από το πρωτότυπο στις 4 Φεβρουαρίου 2015. Ανακτήθηκε στις 3 Μαΐου 2015.
8. ↑  Harvey, Dennis (19 Ιουνίου 2016). «Film Review: 'Under the Sun'». *Variety*. Αρχειοθετήθηκε από το πρωτότυπο στις 26 Φεβρουαρίου 2017. Ανακτήθηκε στις 2 Φεβρουαρίου 2017.

### Βιβλιογραφία

* Lim, Jae-Cheon (2015). *Leader Symbols and Personality Cult in North Korea: The Leader State*. Oxon: Routledge. ISBN 978-1-317-56740-0.

Εξωτερικοί σύνδεσμοι
--------------------

* Day of the Shining Star Αρχειοθετήθηκε 2018-07-01 στο Wayback Machine. at Naenara
* 2014 photos at CNN
* 2016 photos at NewsOK